Notum sit fidelibus cunctis, quod ego Deodatus dono Deo et sanctis apostolis ejus Petro et Paulo aliquid de heriditate mea, pro remedio anime mee et uxoris mee Adele et omnium michi consanguinitate conjunctorum, loco qui vocatur Hubiliacus, ubi requiescere videtur corpus martiris pretiosi Marcelli, cui et cum supradictis apostolis ipsam do hereditatem. Hoc est unum curtilum in Varenas, et unum mansum in Silviniaco, et cursum in sylvam ad triginta et unum porcum, absque ullius contradictione. Si quis autem calumpniare voluerit auri uncias tres componat, insuper omnibus maledictionibus subjaceat, que sunt in veteri et in novo testamento, et donatio mea firma et stabilis permaneat. S. Deodati qui fieri et firmare rogavit. S. Adele uxoris ejus. S. Arnaldi. S. Arleii filii ejus. S. Adacramni. S. Riculfi, et fratris ejus Bernonis. S. Bernardi. Facta est hec carta in monasterio Sancti Marcelli, regnante Vgone rege.